Hemigaleus australiensis

Hemigaleus australiensisi é unha especie de peixe condrictio da orde dos carcarriniformes, familia dos hemigaleidos, unha das dúas integradas no xénero xénero Hemigaleus.Hemigaleus australiensis White, Last & Compagno, 2005 no WoRMS. Consultado o 5 de abril de 2022.Hemigaleus australiensis White, Last & Compagno, 2005 no GBIF. Consultado o 5 de abril de 2022.Hemigaleus australiensis White, Last & Compagno, 2005 na BioLib. Consultada o 5 de abril de 2022.

 Taxonomía 
 Descrición 
A especie foi descrita en 2005 polo ictiólogo australiano William Toby White, o seu colega, tamén australiano, Peter Robert Last e Leonard Compagno, biólogo mariño estadounidense recoñecido experto na taxonomía dos tiburóns, no tarballo:

White, W. T.; Last, P. R.; Compagno, L. J. V. (2005): "Description of a new species of weasel shark, Hemigaleus australiensis (Carcharhiniformes: Hemigaleidae) from Australian waters". Zootaxa 1077: 37-49.

 Etimoloxías 
Para a do xénero, ver Hemigaleus.

O epírteto específico, australiensis fai referencia á área de distribución da especie, nas augas tropicais do norte de Australia.

 Características 
Hemigaleus australiensis é un tiburón de tamaño medio (pode alcanzar até os 110 cm de lonxitude). A cabeza é moderadamente longa, presentando na boca dentes en fileiras de 28 a 30 (no maxilar superior) e de 46 a 52 (no maxilar inferior) . As aletas dorsais están lixeiramente inclinadas cara a atrás, moderadamente falciformes, ou non falciformes. A primeira aleta dorsal ten un tamaño de 2,6 a 3 da lonxitude da cabeza. O lóbulo superior da aleta caudal é moderadamente ancho, non alongado, e o lóbulo ventral desta aleta é curto. As aletas pectorais son anchas, falciformes. A segunda aleta dorsal presenta unhha punta escura visíbel, e a primeira aleta dorsal ten a marxe posterior pálida. Os cláspers, pterigopodioS ou pterigópodos dos adultos son moderadamente curtos. (Ver pterigopodio).

 Hábitat e distribución 
É un peixe mariño, demersal, que frecuenta augas tropicais entre os 12 e os 170 m de profundidade. Distribúese desde o océano Índico oriental até o Pacífico occidental, nas costas de Australia. Cómpre confirmar os rexistros que se citaron en Papúa-Nova Guinea.

 Bioloxía 
Hemigaleus australiensis¨é unha especie predominantemente demersal, que vive nas plataformas continentais e insulares desde baías pouco profundas e costeiras até os 170 m de profundidade. 

Os machos alcanzan a madurez sexual cando midn uns 60 cm, e as femias cando miden entre os 60 e os 65 cm. As con crías nacen cuns 30 cm de lonxitude.

 Notas 

 Véxase tamén 

 Bibliografía 
 Compagno, Dando, & Fowler (2005): Sharks of the World. Princeton, Nova Jersey: Princeton University Press. ISBN 0-6911-2072-2.
 Froese, Rainer & Pauly, Daniel, eds. (2022): Hemigaleus australiensis White, Last & Compagno, 2005 en FishBase. 
 Nelson, Joseph S. (2006): Fishes of the World. Hoboken, Nova Jersey, USA: John Wiley & Sons. ISBN 0-471-25031-7.
 White, W. T., Last, P. R. & Compagno, L. J. V. (2005): "Description of a new species of weasel shark, Hemigaleus australiensis (Carcharhiniformes: Hemigaleidae) from Australian waters". Zootaxa 1077: 37-49.

 Outros artigos 
Tiburóns
Carcarriniformes
Hemigaleus

Categoría:Hemigaleidos
Categoría:Peixes do océano Índico
Categoría:Peixes do océano Pacífico
Categoría:Animais descritos en 2005